Võimendi

Võimendi on seade, mis välise energiaallika kulul suurendab signaali võimsust. Võimendi põhiosa on võimendatava signaaliga tüüritav reguleeriv element, mis muudab juurde juhitava energia kulgu võimendi väljundisse vastavalt sisendsignaali muutumisele. Seetõttu järgib võimendi väljundsignaal kujult sisendsignaali, kuid tal on tunduvalt suurema võimsus.

 Võimendite põhiliigid 
Eristatakse elektrilisi, hüdraulilisi ja pneumaatilisi võimendeid:
elektrilised võimendid: elektrimasinvõimendi, magnetvõimendi, elektronvõimendi, operatsioonvõimendi, diferentsvõimendi];
hüdrovõimendi: kasutatakse hüdroajamites, kus töökehaks on vedelik;
pneumovõimendi: kasutatakse pneumoajamites, kus töökehaks on gaas (tavaliselt suruõhk).

Võimendiks ei saa lugeda trafot, mis muudab küll signaali pinget ja voolu, kuid mitte selle võimsust. Üht liiki signaali teiseks muutev seade ei ole võimendi, vaid muundur või andur.

 Võimendite omadusi 
 Võimendus – väljund- ja sisendsignaali pinge, voolu või võimsuse suhe
 Lineaarsus – väljund- ja sisendamplituudi suhe sõltuvalt sagedusest, vt Lineaarmoonutus
 Signaali kuju, vt Mittelineaarmoonutus
 müra, kõrvaliste, juhuslike võnkumiste lisandumine väljundsignaalile
 Sissend- ja väljundsignaali dünaamikaulatus
 Tõusukestus, hoidekestus – iseloomustavad impulss-signaali läbilaskekiirust ja moonutust, vt Elektriimpulss
 Ribalaius – võimendatava signaali sageduse ulatus
 Stabiilsus – võime vältida parasiitsignaalide teket
 Võimsus – piisavalt suur toitevõimsus, et ei tekiks moonutusi.

 Elektronvõimendite liigitus 
Võimenduselementide liigi järgi:
 elektronlampvõimendi, tänapäeval peamiselt kitarrivõimendina (vt pillivõimendi)
 transistorvõimendi: aktiivelementidena; transistorid on võimenduskomponentidena kasutusel peamiselt kiipides, diskreetelementidena ka helivõimendite võimsusvõimendites.

Võimendatava signaali järgi.
 helivõimendi, helisagedussignaali võimendamiseks;
videovõimendi, peamiselt televisioonisignaali heleduskomponendi võimendamiseks.

Nii audio- kui ka videosignaali võimendab AV-ressiiver.

Võimendusastmete arvu järgi:
 üheastmeline võimendi (võimendusastme moodustab aktiivelement koos selle töörežiimi määravate elementidega);
 mitmeastmeline võimendi, milles ühe astme väljundsignaal on järgmise astme sisendsignaaliks ja tarbijani jõuab viimase astme väljundsignaal.

Otstarbe järgi:
 alalisvooluvõimendi – aeglaselt muutuva signaali võimendi, näiteks operatsioonvõimendi;
 madalsagedusvõimendi – kõne ja muusika võimendamiseks, näiteks raadiovastuvõtjas, helisagedusvõimendis.
kõrgsagedusvõimendi – raadiosageduslike signaalide võimendamiseks;
 mõõtevõimendi – elektrooniliste mõõteriistade tundlikkuse suurendamiseks:
 impulssvõimendi – elektriimpulsside võimendamiseks;
 parameetriline võimendi – praktiliselt müravaba võimendi väga nõrga signaali võimendamiseks; reguleerivas elemendis on tüüritavaks müravabaks parameetriks tavaliselt mahtuvus. 

 Liigitus sisend- ja väljundsuuruste järgi 
pisi|267x267px|Elektronvõimendite liigid sisend- ja väljundsuuruste järgi
Elektronvõimendite sisendis ja väljundis võib signaali kanda pinge või vool. Elektriahelate teoorias eristatakse sel alusel nelja tüüpi võimendeid:  Circuit Theory/Dependent sources 
SisendVäljundSõltuv allikasVõimendi tüüpVoolVoolCCCS (current controlled current source)VooluvõimendiVoolPingeCCVS (current controlled voltage source)TransresistantsvõimendiPingeVoolVCCS (voltage controlled current source)TranskonduktantsvõimendiPingePingeVCVS (voltage controlled voltage source)Pingevõimendi Transresistants on väljuva elektripinge ja siseneva elektrivoolu suhe: ; ühik oom

Transkonduktants on väljuva elektrivoolu ja siseneva elektripinge suhe: ; ühik siimens

Vaata ka
Elektrooniline võimendi 
Helisagedusvõimendi
Operatsioonvõimendi
Diferentsvõimendi
Magnetvõimendi
Hüdrovõimendi

Viited

Kategooria:Seadmed